cyanic-selkie/wikianc huggingface dataset:
קאפהד
מפה שנייה - פארק השעשועים של אינקוול
קורה (Cora) - פיראטית צעירה. ככל הנראה חברתו/בת דודתו/אחותו הקטנה של קפטן ברייניבירד.
טוּלִי (Tully) - צב המתגורר ליד הים.
סילברוורת' (Silverworth) - מזלג. מורה בכיתה א'.
מפה חמישית - אי הDLC:
איש המעבורת (The Boatman) - קוסם שעוזר לקאפהד ומאגמן להגיע לאי הDLC.
מוכר העיתונים (The Newspaper Seller) - חתול מוכר עיתונים צעיר, נותן לשחקן שלוש מטבעות בתחילת המשחק אם השחקן הביס את השטן.
הרוח הזקנה (The Old Ghost) - רוח זקנה שמדריכה את השחקן לגבי המצבות בבית הקברות ששם אפשר להילחם בבוס הסודי.
את חפירה, מנורה וגרזן (Shovel, lightbulb and axe) - שלושה מתמודדים בתחרות הטיפוס האזורית באי, רומזים לשחקן איך למצוא את הבוס הסודי (Angel and Demon).
מלך המשחקים (King Of Games) - מלך משועמם שמאתגר את השחקן להילחם עם חמישה בוסים (שהם כלי שחמט) אך ורק עם הפרי (Perry). גר בטירה מעופפת. הבוסים שלו הם:
דמויות שהופיעו בסדרה בלבד
בקבוק תינוקי (Baby bottle)- בקבוק תינוק מרושע. הופיע בפרק השני בו זקן - קנקן משאיר את קאפהד ומאגמן לבד והם מוצאים את תינוקי על מפתן הדלת. מאגמן מתאהב בו באופן מיידי וקאפהד רואה כמה שהוא מסוכן כשהוא מתחיל להרוס את הבית, אבל מאגמן לא מאמין לו עד שתינוקי הורס את הדובי שלו מהילדות. לאחר שזקן - קנקן חוזר הוא עוזר להם להיפטר מתינוקי. חזר בעונה השלישית כאשר זקן - קנקן מתח את הבנים והשאיר בקבוק חלב רגיל ליד הדלת, וקאפהד ומאגמן חשבו שזה בקבוק תינוקי.
דוריס (Dorris)- פודלית ובת זוגו של שרמן, קנאית ובעלת מזג חם.
קפדני (Stickler)- שד ירוק בעל ראש גדול וקרניים קטנות במיוחד. רואה החשבון של השטן המטרטר אותו בנוגע לנשמתו של קאפהד.
איש הגלידה (Muffin Ice Cream Man)- כדור גלידת קרמל בתוך כוסית נייר. מוכר גלידה בעל גישה אופטימית מדי המטריד את מאגמן בעונה השנייה.
המשרת (Henchman) - בסדרה מחליף את קינג דייס כיד ימינו של השטן. שד סגול ושמן בעל כנפיים. משרתו הנאמן של השטן אשר רוצה בטובתו.
שלבי המשחק
המשחק ידוע במבחר שלבי הבוס שלו, ובשלבי הrun n' gun בהם יש בוסים קטנים וחלשים יותר (שהרבה יותר קל לנצח מבוס רגיל) ששמם לא הוזכר ברשימה למעלה, והם יותר כמו "שלבי אימון" בהם אוספים כסף ובודקים מהלכים, בכל מפה (למעט הגיהנום של אינקוול) יש 2 שלבי run n' gun, שאינם משמשים חלק מהעלילה של המשחק, אבל חובה לעשות אותם כדי לעבור למפה הבאה.
התחברות עם משחקי וידאו אחרים
בעקבות הצלחת המשחק ויציאתו לקונסולות הנינטנדו סוויץ', דמותו של קאפהד נוספה בתור תחפושת Mii לרכישה במשחק הווידאו "Super Smash Bros. Ultimate".
בנוסף לכך, בשנת 2021 יצאו תלבושות של קאפהד ומאגמן למשחק Fall Guys: Ultimate Knockout.
מוזיקת הרקע במשחק
במהלך המשחק מתנגנת מוזיקת ג'אז, היוצאים היחידים מהכלל הם השלב זעם פרחוני (Floral furry), השלב של קאגני קורנשיון, במהלכו מתנגנת מוזיקת סמבה, והשיר בית הקוביות (Die House), בו מושמעת מוזיקת בלוז.
באלבום שיצא ביחד עם המשחק ב-29 בספטמבר הכיל יותר מ-50 שירים ושלוש שעות רצופות של ג'אז. האלבום פורסם על גבי תקליט, אך אפשר למצוא אותו באינטרנט.
כריסטופר מאדיגן, בן דודם של יוצרי המשחק, הלחין את המוזיקה של קאפהד.
הנבואה באסלאם
הוא העיקרון שאלוהים מינה אנשים למופת, כלומר נביאים ושליחים להעביר את הנחיותו לאנושות
רקע כללי
באמונה האסלאמית, המונה שישה יסודות, היסוד השישי הוא האמונה בצדקת נביאי האל ושליחיו, אשר נשלחו לכאורה לאנושות על מנת שיובילו וידריכו את האנשים לעבודת אל אחד, ולצוות על הלכותיו.
האמונה בנביאים והשליחים מחייבת את המוסלמי להאמין שמוחמד הוא אחרון הנביאים והשליחים, ושבו הושלמה ונחתמה השליחות לאנושות.
לפי האמונה האסלאמית הנביאים והשליחים הם בני אדם ואין להם שום תכונה אלוהית, הם נבחרי האל ומקורביו, אשר נבחרו לשליחות לבני האדם ומאז נבואתם הם לא חטאו הודות להשגחת האל האחד והיחיד.
הגדרה
נבואה נתפסת על ידי המוסלמים כחלק מהותי מההיסטוריה האנושית. אלוהים, כך מאמינים המוסלמים, בחר תמיד באינדיבידואלים לתקשר איתם, ואז הוא 'שולח' את הנביאים האלה לקהילה ספציפית כדי להעביר את דבריו ורצונו. נביאים נבחרים אפוא על ידי אלוהים כשליחים, שמעבירים מסר. אלוהים מדבר אל השליחים הללו בדרכים שונות, בעיקר על ידי תהליך שנקרא השראה. ישנם שני מונחים למילה נביא בערבית, ראסול, שליח ונבי, נבואי. מובן כי לחלק מהנביאים ניתנים ספרים, האוספים את ההתגלות או המסרים שהוכרז על ידי נביא. בספרים אלה יש את הטפות הנביא הנוגע בדבר, בשם האל. ספרים אלה הם אפוא דבר אלוהים. נביאים הם אנושיים לחלוטין, הם אוכלים וישנים, ויש שמתחתנים וילדים. לחלקם היכולת לבצע ניסים, מעשים המפרים את חוקי הטבע, כמו לגרום לסלעים לשפוך במים, לפצל את הים או להחיות את המתים. מוחמד, לטענת המוסלמים, חילק את הירח לשני חצאים ועלו לגן עדן לילה אחד לפגוש את אלוהים.
שמות הנביאים
בקוראן הוזכרו שמות של 25 נביאים ושליחים, אבל מספרם גדול בהרבה לכן, בקוראן נאמר שעל חלק האל סיפר לנו ועל חלק מהם לא.
"ושליחים אחרים שסיפרנו לך עליהם מקודם, ושליחים אשר לא סיפרנו לך עליהם. ועם משה אללה דיבר ישירות"
כאשר הנביא מוחמד נשאל על הנביאים, הוא ענה שמספרם הוא 124,000 ומתוכם 315 הם שליחים.
השמות של חלק מהנביאים והשליחים אשר הוזכרו בקוראן:
"וזאת הוכחתנו, ואותה נתנו לאברהם כנגד בני עמו. אנו מרוממים במעלות את מי שאנו רוצים. ריבונך חכם ויודע (83) הענקנו לו (לאברהם) את יצחק ויעקוב, וכבר הדרכנו כל אחד מהם, ואת נוח הדרכנו לפני כן. ומזרעו (של אברהם) באו דוד ושלמה ואיוב ויוסף ומשה ואהרון. אכן, כך נגמול לאלה שעושים את המעשים הטובים (84) וכמו כן גם זכריה ויוחנן וישוע ואליהו, כולם מהצדיקים (85) וישמעאל ואלישע ויונה ולוט. את כל אחד מהם רוממנו מכל בני העולם (86) ביחד עם כמה מאבותיהם וצאצאיהם ואחיהם שבחרנו בהם והדרכנו אותם בדרך הישר" (87)
בארבעת הפסוקים הרצופים מסורת אל-אנעאם מוזכרים שמות 18 נביאים. השאר מוזכרים בפרקים ופסוקים שונים והם: אדם, הוד, סאלח, שועיב, אדריס, ד'וּ אלְכִּפְל, מוחמד.
יש עוד נביא שסיפורו הוזכר אבל שמו לא. הוא לכאורה היה צדיק אשר האל ביקש ממשה להתלוות אליו. בחדית' הוזכר גם יהושע בן נון כנביא. לפי האמונה האסלאמית, כל העמים אשר קדמו ונשלח להם שליח, היו מחויבים במשמעות של הצהרת העדות של אמונה באל אחד ועבודתו ואמונה בשליח אשר נשלח אליהם ולהצטוות להלכתו אשר נשלח בה.
הנביא אשר הוזכר הכי הרבה בקוראן הוא משה. הוא הוזכר כ-136 פעמים. בנוסף הוא הנביא אשר סיפר ופירט האל עליו מההיוולדות עד כמעט מותו בצורה מאוד מפורטת והאל פירט את שליחותו וקריאתו לאמונה באל אחד ולשחרור עם ישראל והובלת עם ישראל לגאולה והדרכתם לעבודת אל אחד ולהיכנע ולהצטוות אליו. וכן הוא השליח אשר קיבל ספר והלכה מפורטת (התורה) אשר יש בה אור והדרכה לעם ישראל.
אנו אמורים להאמין בכל הנביאים והשליחים בלי להבדיל בין אחד לאחר, אבל האל העדיף חמישה על האחרים והם: נוח, אברהם, משה, ישוע, ומוחמד.
רוב הנביאים היו בעם ישראל, ועם ישראל היה מונהג על ידי נביאים כפי שאמר הנביא מוחמד, בחדית': "עם ישראל היה מונהג על יד הנביאים, וכל פעם שנפטר נביא, האל נביא אחר, ולא יהיה נביא אחרי..."
אי אמונה בנבואה
אי האמונה בנביאים והשליחים נחשבת באסלאם ככפירה מוחלטת כי זה יסוד מיסודות האמונה. אפילו כפירה בשליח אחד אשר מוזכר בקוראן נחשבת גם ככפירה בכולם. לכן האמונה במוחמד, מחייבת את האמונה באדם, נוח, אדריס, אברהם, משה וכו' כי כולם נשלחו מאותו אל לאותה מטרה.
יצחק כספי (ספורטאי)
יצחק כספי (1922 - 6 ביוני 2017) היה ספורטאי ישראלי. אלוף ושיאן ישראל בריצת 100 מטר, בקפיצה לרוחק ובקרב חמש, מראשוני כדורגלני מכבי נתניה, שיחק בעמדת חלוץ מרכזי. כמו כן אימן את קבוצת מכבי נתניה.
ביוגרפיה
כספי נולד בטבריה למשפחת רבנים מצפת. בגיל 9 עבר להתגורר עם משפחתו בנתניה, בה חי כל חייו. היה אתלט מצטיין וחלוץ מרכזי בקבוצת מכבי נתניה. אחיו הצעיר זאב אף הוא היה ספורטאי מצטיין, הן באתלטיקה והן בכדורגל ושיחק כשוער בקבוצת מכבי נתניה.
באליפות ארץ ישראל שנערכה בשנת 1941 זכה כספי במדליית זהב בקפיצה לרוחק בתוצאה של 6.41 מטר, לפני פיבוסביץ ממשטרת לוד (6.11 מטר) ופרנקל ממכבי רחובות (5.91 מטר).
באליפות ארץ ישראל נערכה באצטדיון המכביה בתל אביב באפריל 1942 האו זכה במדליית כסף בקפיצה לרוקח בתוצאה של 6.35 מטר, אחרי לוסקי מכבי תל אביב	(6.44 מטר) וווסט מאוסטרליה (6.18 מטר).
באליפות ארץ ישראל שנערכה בשנת 1945 זכה כספי במדליית זהב בריצת 100 מטר בתוצאה של 11.1 שניות.
בשנת 1946 נערך משחק ראווה שחנך את אצטדיון הקופסה, מגרשה הביתי של קבוצת מכבי נתניה, כבש כספי את השער היחיד לזכות קבוצתו נגד קבוצת נאשה קארילה מיוגוסלביה, במשחק שנגמר בתיקו 1-1.
בתחרות אתלטיקה שנערכה באצטדיון המכביה באפריל 1947 זכה כספי במדליית זהב בקרב חמש (קפיצה לרוחק, הטלת כידון, ריצת 200 מטר, זריקת דיסקוס וריצת 1500 מטר) בשיא ארץ ישראל חדש של 2578 נקודות.
באליפות ארץ ישראל שנערכה בשנת 1948 זכה כספי בשתי מדליות, זהב וכסף. מדליית זהב בריצת 100 מטר בתוצאה של 11.2 שניות ומדליית כסף בקפיצה לרוחק בתוצאה של 6.40 מטר, אחר צבי ינובר (6.49 מטר).
בשנת 1949 כבש את השער הראשון של הקבוצה במסגרת הליגה הלאומית, אז הליגה הבכירה בישראל. באליפות ישראל שנערכה באותה שנה זכה כספי במדליית זהב בריצת 100 מטר בתוצאה של 11.5 שניות.
במכביה השלישית שנערכה בשנת 1950 זכה כספי במדליית ארד בקרב עשר בתוצאה של 4406 נקודות, אחרי ארתור קוריק מארצות הברית (5281 נקודות) ואחיו זאב כספי (4818 נקודות).
חייו האישיים
כספי עבד עשרות שנים במס הכנסה ומשם פרש לגמלאות. אחד מתפקידיו הציבוריים היה יו"ר רשימת הגמלאים של מפלגת העבודה. היה אב לשלושה ילדים וסב ל-11 נכדים.
ארבעה חודשים לפני מותו קיבל התקף לב לאחר שסיים להתעמל ולרחוץ בחוף סירונית כפי שעשה כל חייו. הוא איבד את ההכרה ומאז לא התעורר. הוא נקבר בבית העלמין בשיכון ותיקים.
אברהם טמיר
אברהם (אַבְּרָשָה) טמיר (16 בספטמבר 1922 - 20 בדצמבר 2010) היה אלוף בצה"ל, עובד ציבור בכיר ויועץ לפוליטיקאים בנושאי ביטחון ומדיניות.
ביוגרפיה
טמיר נולד בנווה צדק בשם אברהם טריינין, אחיו הצעיר הוא אבנר טריינין. טמיר גדל יחד עם בן דודו עמוס חורב, כשהיה בן 14 עבר לירושלים, וכנער עזב את לימודיו והחל לעבוד במפעלי ים המלח. בגיל 17 התנדב לבריגדה היהודית ונלחם באיטליה במלחמת העולם השנייה. לאחר מכן שירת ב"הגנה", ועשה בה קורס מ"מים. במלחמת העצמאות שירת כמפקד פלוגה ב' בגדוד מכמש וכסגן מפקד גוש עציון, במהלך הקרב נפצע בגבו ובידו מקליעים וצלעותיו רוסקו מפגיעת פגז. הוא נפל בשבי הירדני ושוחרר ב-1949, לאחר 11 חודשים.
לאחר תקופת שיקום, בה שקד על כתיבת ספרו, יצא למחזור השלישי של קורס מג"דים. שירת כקצין המבצעים של פיקוד המרכז, מפקד גדוד 52 בשנים 1951–1952 וראש ענף מודיעין קרבי באגף המודיעין. היה ממקימי המכללה הבין-זרועית לפיקוד ולמטה (פו"ם) ב-1954 והדריך בה שני מחזורים, ולאחר מכן שימש קצין אג"ם של פיקוד המרכז בסמוך למלחמת סיני. היה ראש ענף מבצעים וראש מחלקת מבצעים באג"ם במטכ"ל, עוזר ראש מחלקת ההדרכה לתורת הלחימה, מפקד המכללה הבין-זרועית לפיקוד ולמטה בשנים 1962 עד 1965, מפקד חטיבת רגלים מס' 99 (הנקראת היום חטיבת הנגב), וסגן מפקד אוגדה. עד מלחמת יום הכיפורים כיהן כעוזר ראש אג"ם לתכנון, בדרגת תת-אלוף.
במסגרת שירותו הצבאי היה ראש המשלחת הצבאית לשיחות השלום עם מצרים. בין היתר, הוא נחשב ל"אדריכל" ההסכמים הצבאיים על פירוז סיני, כחלק מהסכם השלום עם מצרים. טמיר היה מעורב מאוחר יותר, בתפקידיו בשירות המדינה, בשיחות השלום בטאבה ובקמפ דייוויד.
ב-1978 הקים את היחידה לביטחון לאומי (יל"ל) תחת שר הביטחון עזר ויצמן (שהוחלף לאחר התפטרותו על ידי ראש הממשלה מנחם בגין). יל"ל עסקה בתחום התכנון הלאומי-ביטחוני בעוד אגף התכנון בצה"ל נותר עם תחום התכנון הצבאי בלבד. ב-1981 הרחיב השר אריאל שרון את יל"ל והטיל עליה תפקידים נוספים. היחידה פעלה במשרד הביטחון עד לפירוקה על ידי משה ארנס ב-1983. בין השנים 1984–1986 שימש מנכ"ל משרד ראש הממשלה תחת שמעון פרס, ויועץ לביטחון לאומי. ב-1986 מונה למנכ"ל משרד החוץ על ידי שמעון פרס.
משנת 1990 שימש כיועץ מיוחד לנשיא עזר ויצמן. שימש גם כיועץ לבנימין נתניהו בתקופת כהונתו הראשונה כראש ממשלה. נחשב למקורב לראשי הממשלה לשעבר אריאל שרון ושמעון פרס.
בוגר אוניברסיטת תל אביב.
משפחתו
טמיר היה נשוי לוורדה אגרון, בתו של גרשון אגרון, ולהם שלושה ילדים. הוא נישא בשנית לתהילה סלע, וממנה נולדו שני ילדים. אחיו הוא פרופ' אבנר טריינין. בתו, פרופסור מיכל שני, היא מרצה בחוג לחינוך באוניברסיטת חיפה. בתו השנייה, דפנה אפרת, היא פרופסור להיסטוריה של המזרח התיכון באוניברסיטה הפתוחה. בנו גדעון הוא מנהל בית הספר תלמוד תורה בית שאן. נכדו הוא המחזאי, הבמאי והשחקן דניאל אפרת.
פכירת אצבעות
פכירת אצבעות, המכונה בסלנג "קנאקים" (מגרמנית: Knack) או "קליקים", היא מחוות גוף שבה מכופפים, מותחים או מניעים את פרקי האצבעות וכן מפרקים אחרים בגוף, כך שישמיעו צליל חד כשל פיקוק או היסדקות. כדי להפיק צלילים אלה, אנשים רבים נוהגים לכופף או להניע את אצבעות ידיהם לתנוחות בלתי רגילות. לדוגמה: מושכים את האצבעות לאחור, אל עבר גב היד, או החוצה מכף היד.
בסרטי קולנוע מוקדמים רבים הוצגה פכירת האצבעות כאופיינית לדמויות קשוחות ומחוספסות, וסימלה בדרך כלל איום באלימות. דימוי זה זכה אחר כך לפרודיה בסרטי הנפשה רבים.
הסברים
המנגנון הפיזי של פכירת האצבעות אינו ידוע. ישנן כמה סברות מקובלות:
השפעה בריאותית
באירוע בודד של פכירת אצבעות אין נזק רפואי. אין די מחקרים רפואיים שבדקו את הנזק ארוך הטווח של פכירת אצבעות חוזרת ונשנית. לפי מחקר של Castellanos ו-Axelrod, שבדקו 300 חולי דלקת מפרקים, אין קשר סיבתי מוכח בין פכירת אצבעות לדלקת המפרק.
האלכסון הריק
תיאור ומגמות היסטוריות
הסיבות לאלכסון הריק מגוונות. ביניהן ניתן לכלול תהליכי אורבניזציה ועזיבה מסביבת הכפר. כמו כן, אבדות כבדות מקרב תושבי האזור במהלך מלחמת העולם הראשונה הביאו לכיווץ משמעותי באוכלוסייה. לפי משרד פיתוח האדמות הצרפתי ה"אלכסון הריק" הוא המונח הסטנדרטי, אם כי חלק מהאנשים קוראים לו גם "אלכסון הצפיפות הנמוכה" (diagonale des faibles densités), והגאוגרף הצרפתי ז'אן פרנסואה גרבייר  קרא לאזור "המדבר הצרפתי". במאה ה-21 הנושא עלה לכותרות בעקבות מחלוקת בין שני ההיסטוריונים והדמוגרפים הרב לה ברה ועמנואל טוד, האם ישנו גידול מסוים באוכלוסייה. לבסוף לא נמצאה תשובה ברורה. רבים מתושבי ה"אלכסון הריק", חקלאים במקצועם, לוקחים חלק במחאת האפודים הצהובים. בינואר 2020 פרסם יובל בן-עמי כתבה על האלכסון הריק במוסף הארץ.
תת-קבוצה
את הקשר "B מוכלת ב־A" (או: B חלקית ל־A, או: B תת־קבוצה של A, או, A מכילה את B) מסמנים כך:, והוא מכונה יחס ההכלה.
מאפיינים
הקבוצה הריקה היא קבוצה חלקית לכל קבוצה נתונה. זאת מכיוון שלא קיים בקבוצה הריקה איבר שלא נמצא בקבוצה הנתונה (הטענה נכונה באופן ריק כיוון שלקבוצה הריקה אין איברים כלל).
ליחס ההכלה המאפיינים הבאים:
יחסים נוספים
באמצעות יחס ההכלה ניתן להגדיר את יחס השוויון בין קבוצות; אומרים שהקבוצה A שווה לקבוצה B אם ורק אם הקבוצה A מכילה את הקבוצה B וגם הקבוצה B מכילה את הקבוצה A. (בכתיב פורמלי: ).
באמצעות יחס ההכלה ויחס השוויון ניתן להגדיר יחס נוסף; כאשר הקבוצה A מכילה את הקבוצה B אך אינה שווה לה (יש איבר בקבוצה A שהוא אינו איבר בקבוצה B, ובניסוח פורמלי וגם B \neq A), נאמר שהקבוצה A מכילה ממש את הקבוצה B, או במילים שקולות: הקבוצה B היא חלקית ממש לקבוצה A. יחס זה מסמנים B \subset A. (בכתיב פורמלי: ).
הסימון \subset עשוי להטעות: בעוד שכאן (ובמרבית הספרים והמאמרים המודרניים) מציינים \subseteq ו־\subset הכלה ו"הכלה ממש" בהתאמה, יש ספרים שבהם משתמשים בסימונים \subset ו־\subsetneq לאותן מטרות, בהתאמה.
הערות שוליים
Mulțime
דוכן הנשיקות
דוכן הנשיקות (באנגלית: The Kissing Booth) הוא סרט קומדיה רומנטית אמריקאי בבימוי של וינס מרצ'לו, המבוסס על רומן באותו השם מאת בת' ריקלס. בסרט מככבים מולי רינגוולד, ג'ואי קינג, ג'ייקוב אלורדי וג'ואל קורטני. הסרט עלה ב-11 במאי 2018 לנטפליקס.
עלילה
אל אוונס (ג'ואי קינג) ולי פלין (ג'ואל קורטני) נולדו באותו יום ושעה באותו בית חולים בלוס אנג'לס שבקליפורניה, ומאז היו החברים הטובים ביותר כל חייהם. כדי לשמור על החברות שלהם, הצמד קבע חוקי חברות שהם הבטיחו לעקוב אחריהם, כולל חוק #9: קרובי משפחה הם מחוץ לתחום, ובמיוחד נואה.
ביום הראשון של בית הספר, אל נאלצת עקב נסיבות בלתי צפויות ללכת לבית הספר עם חצאית שקצרה עליה מדי. אחד התלמידים שנוגע בישבנה כמעט מתחיל ללכת מכות עם לי, אבל נואה קופץ במקומו לתוך הקרב. אל מפרה את קוד הלבוש ולכן נאלצת לקבל ריתוק. טאפן, התלמיד שנגע בה, מתנצל בפניה מאוחר יותר. לי ואל משוחחים בצ'אט והוא מעודד אותה לצאת לדייט עם טאפן, אך לבסוף הוא מבריז לה. הוא מגיע מאוחר יותר כדי להודיע לה שהוא אוים על ידי נואה שלא לצאת איתה. בנוסף, היא מגלה כי נואה אמר זאת לעוד אנשים חוץ מלטאפן. אל ולי מחליטים להקים "דוכן נשיקות" עבור הקרנבל בבית הספר. השניים מתקשים למצוא אנשים שיסכימו להשתתף בדוכן, אך משיגים קבוצה של נערות מקובלות שנקראות "ה-OMG's" על ידי זה שהם משקרים להן על כך שנואה ישתתף בדוכן.
דוכן הנשיקות זוכה להצלחה. עם זאת, קבוצת הנערות מתעצבנות כאשר הן מגלות כי נואה לא באמת עובד בדוכן ומחליטות להתנקם באל ושולחות אותה לנשק נגד רצונה מישהו ולבסוף היא גומרת כשהיא מתנשקת עם נואה. כשאל חוזרת הביתה בגשם, נואה מציע לה טרמפ על האופנוע שלו, אולם הגשם מתחזק ומאלץ אותם לעצור את הנסיעה. הם מוצאים מחסה ב"בימת תזמורת" בפארק. אל מנשקת את נואה שוב אבל הוא נוסג ממנה. אחרי שהם מביטים זה בזה נואה מנשק את אל פעם נוספת. בסופו של דבר אל יוצאת משם, ואומרת לו שהיא לא יכולה להיות עוד אחת מהכיבושים שלו. הוא נפגע מתגובתה אבל אומר לה למה הוא מחבב אותה. הם מתנשקים שוב, אבל מאבטח שמכיר את נואה מפריע להם ואומר לו להפסיק להביא לשם בנות. אל מתעצבנת על כך שנואה הביא אותה למקום שאליו הוא מביא את כל הבנות שהוא ממזמז ועוזבת בסערה.
אל ונואה מתחילים לראות אחד את השני בסתר, כדי שלי לא יגלה שהם חברים. כשהם יושבים בחדרו של נואה, אמא שלו נכנסת, ואל נאלצת להתחבא מתחת למיטה. רואים שצומח ביניהם קשר אמיתי. בזמן שהיא מסתתרת, היא שומעת אותה מדברת על כך שנואה התקבל לבית ספר של ליגת הקיסוס. זמן קצר לאחר מכן הוא מגלה לה כי הוא הולך ללמוד באוניברסיטת הרווארד, והיא מתחילה להבין שהוא לא יהיה לצידה בשנה הבאה. באחד הימים בהם היא מסתובבת עם נואה, לי מגלה חתך בפניה של אל. הוא מתחיל לחשוד ושואל אותה אם נואה פגע בה. זה מרגיז את נואה והם עומדים להתחיל ללכת מכות, אבל אל עוצרת אותם ברגע האחרון ולוקחת משם את לי. לי שואל אותה אם קורה משהו ביניהם, אבל היא מכחישה. בסופו של דבר היא מרגישה אשמה על כך שהיא משקרת לו וחוזרת לנואה ואומרת לו שהם צריכים לבוא נקיים באותו הלילה, וכאשר נואה מסכים, הוא אומר שככה הוא יכול לקחת אותה לנשף. הם מתנשקים אבל לי רואה זאת. לי עוזב את הבית בבכי אבל אל מנסה לגרום לו לדבר לפני שנואה מתערב, ובסופו של דבר הולך איתו מכות. כאשר לי שואל אם הם קיימו יחסי מין, אל ונואה נראים אשמים, ולי מודה שהוא ידע שהם קיימו. לי עוזב את הבית ברכבו ואל אומרת לנואה לתת לה להיות לבד.
לי לא מתייחס לאל ומתעלם ממנה, ונואה נעלם. יום אחד לי מזמין את אל למשחק בשטיח הריקוד שבארקייד, והם משלימים ומתחילים לתכנן את מסיבת יום ההולדת הקרובה שלהם.
במהלך המסיבה אל מבינה שהיא אוהבת את נואה ומדברת על כך עם לי. לי מחליט לעזור לאל ומספר לה שנואה עומד לנסוע לשדה התעופה, על מנת לטוס להרווארד. אל נוהגת אל שדה התעופה יחד עם לי שלובש תחפושת, אך מגלה באמצע הנסיעה כי זהו בעצם נואה. אל מספרת לנואה על רגשותיה כלפיו והם משלימים ומבלים יחד לאורך הקיץ.
גאורג אוגוסט, דוכס מקלנבורג-שטרליץ
גאורג אוגוסט, דוכס מקלנבורג-שטרליץ (בגרמנית: Georg August, Herzog zu Mecklenburg-Strelitz; 11 בינואר 1824 - 20 ביוני 1876) היה דוכס גרמני מבית מקלנבורג-שטרליץ וגנרל בצבא האימפריה הרוסית.
ביוגרפיה
גאורג אוגוסט נולד ב-11 בינואר 1824 בנוישטרליץ, והיה בנם השני של גאורג, הדוכס הגדול של מקלנבורג-שטרליץ ומריה, נסיכת הסן-קאסל, בתם של פרידריך, נסיך הסן-קאסל וקרולינה, נסיכת נסאו-אוזינגן. סבו וסבתו מצד אביו היו קרל השני, הדוכס הגדול של מקלנבורג-שטרליץ ופרדריקה, נסיכת הסן-דרמשטאדט. אחותו קרולינה מריאנה התחתנה עם פרדריק השביעי, מלך דנמרק. בשנת 1860 מת אביו, ואחיו הבכור פרידריך וילהלם, הדוכס הגדול של מקלנבורג-שטרליץ עלה לשלטון במקומו.
ב-16 בפברואר 1851 התחתן גאורג אוגוסט בסנקט פטרבורג עם יקטרינה מיכאילובנה, הנסיכה הגדולה של רוסיה, בתם של מיכאיל פאבלוביץ', הנסיך הגדול של רוסיה ושרלוטה, נסיכת וירטמברג, ממנה נולדו לו ארבעה ילדים. בני הזוג עברו להתגורר ברוסיה, שם היה גאורג אוגוסט גנרל חיל התותחנים בצבא האימפריה הרוסית. ב-20 ביוני 1876 מת גאורג אוגוסט בסנקט פטרבורג, בגיל 52. מאחר שבנו הראשון, גאורג אלכסנדר, התחתן בנישואים מורגנטיים, בנו השני, קרל מיכאל, הפך לראש בית מקלנבורג-שטרליץ.
משפחתו
ב-16 בפברואר 1851 התחתן גאורג אוגוסט בסנקט פטרבורג עם יקטרינה מיכאילובנה, הנסיכה הגדולה של רוסיה, בתם של מיכאיל פאבלוביץ', הנסיך הגדול של רוסיה ושרלוטה, נסיכת וירטמברג, ממנה נולדו לו ארבעה ילדים:
רוק סטאר
רוק סטאר (אנגלית: Rock Star) הוא סרט קולנוע אמריקאי שיצא לאקרנים בשנת 2001.
עלילת הסרט
הסרט מספר על בחור בשם כריס קול, מעריץ מטורף של להקת הרוק הכבד המפורסמת "Steel Dragon" אשר חולם להקים להקה בסגנון של Steel Dragon.
כריס הקים להקת מחווה ל־Steel Dragon הנקראת "Blood Pollution", על שם אחד השירים של Steel Dragon. במהלך הופעת מחווה שלהם, הגיטריסט רוב מתווכח עם כריס לאחר שאלתר סולו בטענה שהם להקת חיקוי, והם רוצים לכתוב חומר משלהם. למחרת, הם מביאים סולן בשם "ברדלי".
כריס וחברתו, שהיא מנהלת הלהקה ובהמשך גם המנהלת הפרטית שלו, מאוכזבים מהחברים ועוזבים. יום למחרת כריס מקבל טלפון מגיטריסט הלהקה Steel Dragon קירק קאדי, והוא מודיע לו שהוא מוזמן לבחינות לסולן להקת "Steel Dragon". כריס מופתע. הוא ואמילי נוסעים ללוס אנג'לס לבחינות. כריס מאוד מתרגש ולחוץ. הוא עובר את הבחינות לאחר מאמצים רבים. הלהקה משנה את שמו ל"איזי" בטענה כי "כריס קול זה לא שם מגניב". איזי צובר מעריצים בכל אמריקה ומתפרסם מאוד. לאחר שאיזי מתנהג באנוכיות, אמילי עוזבת אותו ונוסעת לעבוד ולגור בסיאטל עם חברתו של רוב (הגיטריסט מהלהקה הקודמת של כריס).
איזי נפגע אבל היא מבטיחה לו שכשיגיע לסיאטל הם ייפגשו. עכשיו כשאיזי זמר מוכר הוא רוצה גם לכתוב שירים. אבל הלהקה אומרת שרק קירק (הגיטריסט) ואיי-סי (המתופף) כותבים את השירים. איזי מחליט לעזוב את הלהקה והוא מקים להקה משלו שמנגנת מוזיקת סופט רוק. הוא ואמילי חוזרים להיות ביחד ונגמרת תקופת ההבי מטאל שמבוססת על סקס, סמים ורוקנ'רול בחייו של איזי.
הסרט הושפע מסיפורה של להקת ההבי מטאל האנגלית "Judas Priest".
תורת הקבוצות האקסיומטית
היסטוריה
ב-1901 הראה ברטראנד ראסל, באמצעות הפרדוקס של ראסל ופרדוקסים אחרים, שמושג הקבוצה, שפותח רק שנים ספורות קודם לכך על ידי גאורג קנטור, מכיל סתירות פנימיות (אנטינומיות). אנטינומיות אלה סללו את הדרך לפיתוחה של תורת הקבוצות האקסיומטית. התורה פותחה בעיקר על ידי ארנסט צרמלו ואברהם הלוי פרנקל והיא מתבססת על מערכת ריגורוזית של אקסיומות.
האקסיומות של תורת הקבוצות
לתורת הקבוצות האקסיומטית ישנן גרסאות רבות השונות זו מזו באופן מהותי, אך המפורסמות שבהן הן שתיים: מערכת האקסיומות של צרמלו-פרנקל (ZF) - המכונה לעיתים מערכת האקסיומות של צרמלו-פרנקל-סקולם (ZFS), ומערכת האקסיומות של צרמלו-פרנקל בתוספת אקסיומת הבחירה (ZFC). ארנסט צרמלו, מתמטיקאי גרמני, היה היוזם העיקרי של המערכת האקסיומטית המקורית ההיסטורית של תורת הקבוצות (מערכת זו מסומנת כרגיל באות Z הפותחת את שם-משפחתו); אברהם הַלֵוִי פרנקל, מתמטיקאי גרמני–ישראלי, (שהאות הראשונה של שם-משפחתו מיוצגת בשמה של המערכת המעודכנת יותר: ZF), הסיר מהמערכת המקורית של צרמלו את אקסיומת הבחירה (השנויה במחלוקת בשל אי היותה קונסטרוקטיבית), ואחר כך גם דאג לכך שאקסיומה אחרת של המערכת המקורית - אקסיומת ההפרדה - תוּמַר באקסיומה חזקה יותר (הגוררת את אקסיומת ההפרדה): אקסיומת ההחלפה; בעוד אשר תוראלף סקולם דאג לכך שלמערכת תתווסף אקסיומת היסוד (אם כי גם כיום היא לעיתים מושמטת - בהיותה מגבילה וכמעט-בלתי שימושית במקום להיות יצרנית כשאר האקסיומות).
פרט לשתי המערכות הללו, ידועה גם המערכת האקסיומטית המחליפה את אקסיומת הבחירה באקסיומה חזקה יותר (הגוררת את אקסיומת הבחירה): אקסיומת הרצף המוכללת, וכן ידועה מערכת אקסיומטית אחרת המחליפה את אקסיומת הרצף המוכללת באקסיומה חזקה עוד יותר (הגוררת את אקסיומת הרצף המוכללת ואת אקסיומת היסוד): אקסיומת הבנייה. כל המערכות הללו מבוססות (בצורה זו או אחרת) על המערכת Z, והן מתאפיינות בשני מאפיינים חשובים: כל אובייקט המטופל בהן - והאוסף לתוכו אובייקטים - הוא קבוצה, ושום אובייקט המטופל בהן אינו יכול לאסוף לתוכו את כל הקבוצות. בכך שונות המערכות הללו ממערכות אחרות, כגון: המערכת NBG של ג'ון פון נוימן (שמתיחדת בכך שלא כל אובייקט המטופל בה - והאוסף לתוכו אובייקטים - הוא קבוצה, כשבכך מתאפשר למערכת הזו לקיים - למשל - אובייקט שאוסף לתוכו את כל הקבוצות), והמערכות NF ו: ML שפותחו על ידי וילארד ואן אורמאן קוויין (ושמתיחדות בכך שהן מאפשרות למשל את קבוצת כל הקבוצות).
כמעט כל המערכות הידועות - להוציא את המערכת המקורית ההיסטורית Z של צרמלו - מתאפיינות בכך שכל איבר בקבוצה הוא בעצמו קבוצה. במערכות אלו, גם עצמים מתמטיים מוכּרים - כמו מספרים - נדרשים להיות מוגדרים בתור קבוצות.
להלן נדון בעיקר במערכת ZFC, בהיותה השימושית ביותר (והמקובלת ביותר) במתמטיקה.
שבע האקסיומות של ZFC רשומות להלן. במקורן נוסחו האקסיומות כמחרוזות של סמלים לוגיים בשפה לוגית נוקשה; להלן הן תוצגנה לפי משמעותן האינטואיטיבית בשפה בעברית. אקסיומת ההחלפה (כמו גם הגרסה המוחלשת שלה: אקסיומת ההפרדה) היא למעשה סכימה של אקסיומות, הכוללות אקסיומה לכל הצהרה.
במקור, צרמלו הוסיף שלוש אקסיומות נוספות, אשר בדיעבד התברר כי הן נובעות מתוך חמש האקסיומות הראשונות הקודמות:
הערות:
ביאטריקס, מלכת הולנד
ביאטריקס (נולדה בשם ביאטריקס וילהלמינה ארמגרד; בהולנדית: Beatrix Wilhelmina Armgard; נולדה ב־31 בינואר 1938) היא חברת משפחת המלוכה ההולנדית, שמלכה על הולנד בין 30 באפריל 1980 ל־30 באפריל 2013, אז העבירה את השלטון לידי בנה הבכור, וילם-אלכסנדר.
ילדות
המלכה ביאטריקס היא בתה הבכורה של מלכת הולנד יוליאנה והנסיך ברנרד. סנדקיה היו המלך לאופולד השלישי מבלגיה והדוכס אדולף ממקלנבורג-שוורין וסנדקותיה הנסיכה אליס והרוזנת אלן מקוצבו.
כאשר המלכה הייתה עדיין תינוקת נמלטה המשפחה המלכותית מן המדינה בעת הפלישה הגרמנית להולנד במלחמת העולם השנייה. בחודש מאי 1940 עברה המשפחה לבריטניה ומשם נדדה לאוטווה שבקנדה. המשפחה המלכותית התגוררה בסטורנווי שבאוטווה. בעת ששהתה בקנדה, התחנכה המלכה בבית ספר יסודי ציבורי בעיר אוטווה, זאת עד לשנת 1945, אז שבה המשפחה להולנד.
השכלה
עם שובה של המשפחה המלכותית להולנד, המשיכה ביאטריקס את לימודי היסודי והתיכון בהולנד, אותם סיימה בשנת 1956.
ב־31 בינואר 1956 חגגה הנסיכה ביאטריקס את יום הולדתה ה־18. מאותו היום, על פי החוקה ההולנדית, היא הייתה כשירה לרשת את כתר השלטון. באותה עת מינתה אותה אמה לחברה במועצת המדינה.
באותה שנה החלה הנסיכה את לימודיה באוניברסיטת ליידן. בשנים הראשונות ללימודיה האקדמיים היא למדה קורסים בסוציולוגיה, משפטים, כלכלה, היסטוריה פרלמנטרית ומשפט חוקתי. במהלך לימודיה אף למדה קורסים על תרבויות סורינאם והאנטילים ההולנדיים, הצ'ארטר של ממלכת הולנד, יחסים בינלאומיים, משפט בינלאומי וכן ההיסטוריה והחוק האירופאי.
בעודה סטודנטית באוניברסיטה ביקרה הנסיכה ארגונים אירופאים ובינלאומיים שונים בז'נבה, שטרסבורג, פריז ובריסל. היא הייתה אף פעילה בארגון הסטודנטיות של אוניברסיטת ליידן. בקיץ 1959 היא עברה את הבחינות המקדימות לצורך תואר במשפטים ובחודש יולי 1961 סיימה לימודיה וקיבלה תואר במשפטים.
מעורבות פוליטית ונישואים
כבר מעת מעורבותה הפוליטית הראשונה של ביאטריקס היא עוררה מחלוקת. בשנת 1965 היא התארסה עם אריסטוקרט גרמני בשם קלאוס פון אמסברג, דיפלומט בשירות החוץ הגרמני. 10 במרץ 1966, יום נישואיה, צוין במפגן מחאה המוני. הנסיך קלאוס היה בנעוריו חבר בתנועת הנוער ההיטלראי וכן שירת בוורמכט, ולכן הוא זוהה על ידי העם ההולנדי כחלק מן העבר הגרמני הנאצי. במחאה ההמונית שהתעוררה בלטה הסיסמה "אני רוצה את אופני בחזרה", תזכורת להחרמת האופניים מן ההולנדים בידי הכובש הנאצי. בעת שחלפה כרכרת הזוג המלכותי ברחוב נזרקה לעברה פצצת עשן על ידי פעילים בתנועת פרובו, תנועה אנרכיסטית הולנדית. תקרית זו התפתחה לקרבות רחוב בין המשטרה למפגינים. אולם, ככל שחלפו השנים למד העם ההולנדי להכיר ולאהוב את הנסיך קלאוס והוא הפך לאחד מבני משפחת המלכות האהודים בהולנד. רבים בעם ההולנדי ביכו את מותו, בשנת 2002.
מהומות אלימות עוד יותר פרצו ב־30 באפריל 1980, בעת שביאטריקס זכתה בכתר השלטון (הריבון ההולנדי איננו מקבל את תפקידו בטקס הכתרה). המונים ניצלו את האירוע, ביניהם פולשי דירות אנרכיסטים, כדי למחות על תנאי דיור גרועים וכן כדי לצאת נגד מוסד המלוכה. ההתנגשויות בין ההמון לכוחות המשטרה היו אלימות במיוחד. מעורבותה של ביאטריקס בשלטון החלה עוד בטרם קיבלה את תפקיד המלכה. בשנת 1977, כאשר לאחר הבחירות לפרלמנט של הולנד התעוררו קשיים ביצירת קואליציה יציבה, המלכה לעתיד כינסה את שלושת מנהיגי המפלגות הבולטות ולאחר מספר שעות נפתר המשבר.
מלכת הולנד
ב־30 באפריל 1980 הפכה ביאטריקס למלכת הולנד, זאת לאחר שאמה ויתרה על כתר השלטון. גישתה של ביאטריקס למלוכה הייתה רשמית יותר מזו של אמה, יוליאנה, מלכת הולנד, ורבים מעריכים את מקצועיותה בתפקידה. בעוד שבקרב העם ההולנדי בית המלוכה זוכה לאהדה רבה, העיתונות ההולנדית לא חסכה את שבטה מן המשפחה המלכותית. העיתונות פרסמה לא פעם סיפורי "צהובונים" על בית המלוכה, דוגמת הפרסומים על בית וינדזור הבריטי. יש הרואים בבית המלוכה ההולנדי "אופרת סבון" מתמשכת. כתוצאה מכך ניצבה ביאטריקס בפני אתגר לשמור על בית המלוכה ההולנדי מודרני, יעיל וקשוב לרחשי לבו של העם ההולנדי.
כמלכה הייתה ביאטריקס בעלת סמכויות רבות יותר מרוב המלכים המולכים באירופה. השפעתה בענייני פנים הייתה מעטה יחסית, אולם ביחסים בינלאומיים היה לה משקל רב. דווח בעבר כי המלכה איימה לפטר שר בממשלת הולנד אם יסרב לדרישתה לפתוח שגרירות בירדן.
בשנים האחרונות ידעה ביאטריקס שרשרת של אסונות אישיים. ב־6 באוקטובר 2002 נפטר בעלה לאחר מחלה ממושכת. שנה וחצי אחר כך נפטרה אף אמה לאחר תקופה ארוכה של שיטיון, בעוד שאבי המלכה נפטר ממחלת הסרטן בדצמבר 2004. בפברואר 2012 נקבר בנה הנסיך יוהאן-פריסו תחת מפולת שלגים במהלך נופש באוסטריה, נגרם לו נזק מוחי חמור והוא מת ב־12 באוגוסט 2013.
ביאטריקס מצוטטת בעיתונות רק לעיתים נדירות ביותר, זאת כיוון שמשרד המידע הממשלתי קובע כי ראיונות עיתונאיים הנערכים עמה אינם לציטוט. כלל זה נקבע זמן קצר לאחר שקיבלה את הכתר, זאת כדי להגן על המלכה מהסתבכות פוליטית העלולה להיגרם מפליטת-פה. כלל זה אינו כובל את בנה של המלכה, המלך וילם-אלכסנדר.
ב־8 בפברואר 2005 הוענק למלכה, באופן נדיר, תואר דוקטור-לשם-כבוד מאוניברסיטת ליידן. האירוע היה נדיר כיוון שהמלכה מסרבת באורח קבע לקבל כיבודים מעין אלה. נאום הקבלה של המלכה, בו סקרה את 25 שנות מלכותה, שודר בשידור ישיר באמצעי התקשורת ההולנדיים.
המלכה חברה מזה שנים רבות בחוג הרומאי, קבוצת חשיבה בינלאומי וכן ב"קבוצת בילדרברג" שהוא כנס בינלאומי שנתי, למוזמנים בלבד, המיועד לאנשים רבי השפעה.
ב־19 באפריל וב־30 באפריל 2005 ציינה המלכה 25 שנה למלכותה. היא רואיינה בטלוויזיה ההולנדית ונערך לכבודה קונצרט בכיכר דם באמסטרדם וכן חגיגה בעיר האג, מושב הממשלה.
ב־28 בינואר 2013 הודיעה כי בכוונתה להעביר את המלוכה לבנה הבכור (וילם-אלכסנדר). העברת המלוכה יצאה לפועל ב־30 באפריל 2013.
נכסים אישיים
על פי דיווח שהתפרסם בשנת 2005 באתר האינטרנט של פורבס, הונה האישי של המלכה מוערך ב־4.7 מיליארד דולר. אם הערכה זו נכונה, המלכה נמנית בין עשירי תבל. אולם, על פי הערכות, רבים מנכסיה של המלכה מושקעים במניות חברת של ובמניות חברות אחרות.
נכסים אחרים, כגון ציורים, חפצי אמנות היסטוריים ותכשיטים השייכים לבית אורניה, הם חלק מנכסי המלכות ובעלי ערך תרבותי. נכסים אלה מוחזקים בידי נאמנויות שונות בהולנד, חלקם בתצוגות קבועות במוזיאונים.
סמלי המלכות (הכתר, הכדור, השרביט, חרב המדינה, הרצועה המלכותית ומעיל הפרווה הטקסי) מוחזקים בנאמנות נכסי המלכות. אותה נאמנות אף מחזיקה בחפצים אחרים בהם נעשה שימוש בטקסים רשמיים, כגון הכרכרות, כלי שולחן ועוד. שמירת חפצים אלה בנאמנות מבטיחה כי הם יעמדו לשירות בית המלוכה עד לקץ הדורות.
בארכיונים המלכותיים נשמרות התכתובות האישיות של משפחת המלוכה וכן הספרייה המלכותית, ארכיוני תצלומים ואוסף אמנות. בספרייה נשמרים ספרי בית אורניה-נסאו וכן ספריית מוזיקה. הספרייה נוסדה בשנת 1813, לאחר שבית אורניה-נסאו שב למלוך בהולנד. בספרייה אוסף של כ־70,000 ספרים, ירחונים וחוברות. בספרית המוזיקה שמורות כ־6,000 יצירות, העתיקות בהן מאמצע המאה השמונה־עשרה.
הוצאות בית המלוכה ההולנדי מתוקצבות בהתאם לחוק תקציבי בית המלוכה משנת 1972. קיימות שלוש קטגוריות עיקריות של הוצאות: הקצבות אישיות למלכה, לנסיך אורניה ולנסיכה מקסימה, אשר הסתכמו ב־5.6 מיליון אירו בשנת 2006. הוצאות רשמיות לצורך מילוי תפקידים רשמיים של בית המלוכה, אשר הסתכמו ב־22.5 מיליון אירו בשנת 2006. הוצאות אחרות הקשורות לניהול משק בית המלוכה, אשר הסתכמו בסך 71.7 מיליון אירו בשנת 2006.
ילדי המלכה ונכדיה
למלכה ולבעלה המנוח נולדו שלושה בנים:
למלכה ביאטריקס ולבעלה המנוח יש שמונה נכדים. הראשונה בהם, הנסיכה קתרינה אמליה, היא הראשונה בסדר לרשת את הכתר, מאחר שבהולנד התקבל חוק שוויון הירושה, שעל פיו הילד הבכור של המלך יורש את הכתר, ללא עדיפות לזכרים, כפי שהיה מקובל עד אז לפי החוק הסאלי.
תוארי המלכה
ביאטריקס נולדה בשם ביאטריקס וילהלמינה ארמגרד ואן אורניה-נסאו, נסיכת הולנד, נסיכת ואן אורניה-נסאו, נסיכת ואן ליפה-ביסטרפלד; בהולנדית: Beatrix Wilhelmina Armgard, Prinses der Nederlanden, Prinses van Oranje-Nassau, Prinses van Lippe-Biesterfeld; תאריה של ביאטריקס כמלכה היו: "ביאטריקס, מלכת הולנד בחסדי האל, נסיכת אורניה-נסאו, וכו' וכו' וכו'" השימוש בביטוי המשולש "וכו'" מתייחס לתארים הנוספים בהם מחזיקה המלכה.
המלכה חתמה על מסמכים רשמיים בשם "ביאטריקס". בפנייה רשמית אליה היא הייתה: "הוד מלכותך" (בגוף שני) (הולנדית: "Uwe Majesteit"). המלכה יוליאנה לא אהבה פנייה רשמית זו והעדיפה אותה בפנייה "גבירתי" (הולנדית: "Mevrouw"). עם עלייתה לכתר, הפתיעה ביאטריקס רבים כאשר חזרה להנהיג את הפנייה המלכותית, אף שמקובלת גם הפנייה "גבירתי".
לאחר שויתרה על הכתר חדלה ביאטריקס להיקרא "מלכה" ותארה הוא "הוד רוממותה הנסיכה ביאטריקס".
ביאטריקס היא ראש המסדר הצבאי של וילם ושל מסדרי אבירים הולנדיים נוספים. היא חברה מן החוץ במסדר הבירית הבריטי, גבירה במסדר הפיל הדני והוענקו לה מדליות ועיטורים רבים אחרים, בהם מדליית הזהב של הקונגרס האמריקאי. נמל התעופה הבינלאומי המלכה ביאטריקס, בעיר אורנייסטאד בארובה, נקרא לכבודה.
מחנה יהודה (פתח תקווה)
מחנה יהודה היא שכונה בפתח תקווה.
היסטוריה
השכונה נוסדה בשנת 1912 או 1913 (בהתחלה נקראה השכונה 'נחלת יהודה') על ידי המשרד הארצישראלי כמושב עצמאי עבור עולים שהגיעו מתימן. על שנת היווסדות השכונה מתנהל ויכוח בין תושבי השכונה הוותיקים שטוענים שזה היה בשנת 1912, ובין תושבי הדר גנים שהוקמה באותה שנה. לדברי תושבי הדר גנים שכונתם הוקמה ראשונה, ולכן קבעו את 1913 כשנה שבה נוסדה 'נחלת יהודה'. העולים הגיעו עוד טרם סיום הקמת הבתים ושוכנו בסוכות ורפתות עד הקמת הבתים. חלק מהמשפחות זכו להיכנס לבתים, ואף סדרו גינות לפני הבתים והשאר התגוררו בצריפים. ביוני 1913 סודר משאבת יד לבאר במרכז המושב. המשך הבנייה התעכבה בגלל מלחמת העולם הראשונה. באמצע שנות ה-20 קבלו המתיישבים במושב חלקה של כמה מאות דונמים שנרכשו מערבי על ידי חברת גאולה והקרן הקיימת.
באר המים למושב נחפרה בשנת 1921.
בשנת 1930 המליצה ממשלת המנדט על איחוד מחנה יהודה, כפר גנים ועין גנים עם פתח תקווה למועצה מקומית אחת. בשנת 1937 צורפה כשכונה לעיר פתח תקווה. בגלל עוניים של תושבי השכונה נתנה להם הנחה של 35% בארנונה. בשנת 1943 הגיע מספר הנפשות בשכונה לכ-1000, רובם במשפחות עניות שהתגוררו בצריפים קטנים.
השכונה מצויה מדרום למרכז העיר ובסמוך אליו. מדרום לשכונה נמצאות השכונות שעריה ואחדות וממזרחה עין-גנים.
בעבר התאפיינה השכונה באוכלוסייה דתית מיוצאי תימן. עם השנים החליפו בתים משותפים את מקומם של הבתים הפרטיים שאפיינו את השכונה בתחילת דרכה. במקביל אוכלוסיית השכונה הלכה והתגוונה.
המופע של מיקי
עלילה
באולם קונצרט מאולתר שבתוך האסם, מיקי מאוס מנצח על להקת תזמורת, בעוד אחד מחברי הקהל מפצח ואוכל בוטנים בקול. המערכה הראשונה מתחילה כשמיני לבושה כפיה מעופפת, המוחזקת באמצעות חכה על ידי הוראס הורסקולר. מיני מכה בשרביטה בפרחים מרקדים שנהפכים לשלושה פרות המבצעות בלט. הפרעתו של פלוטו, שמופיע מדי פעם על הבמה ומסולק על ידי מישהו מאחורי הקלעים, גורמת לאותו חבר קהל לצחוק באופן שמרגיז את שאר חברי הקהל.
במערכה השנייה מופיעים זוג כלבי דם שריקודם מפריע לחתולה אשר מניקה את גוריה מתחת לבמה. פלוטו עולה על הבמה שוב לאחר שעקב אחר חרק ומסולק מיד מאחורי הקלעים. אותו כפרי צוחק את צחוקו המעצבן, ושני תיישים שיושבים מאחוריו דופקים לו פטיש בראש ולועגים לו באותו צחוק. המערכה הבאה כוללת את מיקי ומיני מבצעים הופעה מוזיקלית, כשמיקי מנגן על כלי הקשה ומיני בפסנתר. החתלתולים הקטנים מגיחים מתחת לבמה ומנגנים לצד מיני ומיקי שהחל לנגן בכלי נשיפה. בינתיים פלוטו, שקשור לכיסא עליו הוראס הורסקולר יושב מאחורי הבמה, מתחיל לנבוח על גורי החתולים ושועט לכיוון הבמה, מטיח את הוראס על הרצפה. למרות שפלוטו ריסק את כל כלי הנגינה והתפאורה שעל הבמה, מיקי ומיני עדיין ממשיכים ומסיימים את הביצוע שלהם.
הסרט נגמר כאשר הוראס מוריד ומעלה את המסך ומיקי ומיני משתחווים לקהל, אך פלוטו מגיע שוב ומרסק את המסך עליהם. כשכתוביות הסיום מופיעות ניתן לשמוע את הצחוק המטופש.
ויקאס סווארופ
סווארופ נולד בעיר אללהבד למשפחת עורכי דין ידועי שם. בתום לימודיו באוניברסיטת אללהבד, הצטרף סווארופ למשרד החוץ ההודי, ומאז שימש בתפקידים דיפלומטיים רבים. ספרו הראשון, "נער החידות ממומביי", מספר את סיפורו של מלצר עני ממומביי שניצח בשעשועון הטלוויזיה הגדול בעולם. הספר זכה לביקורות משבחות ולאהדת קהל הקוראים בהודו ומחוצה לה, ותורגם ל-34 שפות. הספר דורג בפסגת פרס הספר הטוב של חבר העמים, וזכה בפרס הבוק פרייז של דרום אפריקה לשנת 2006, וכמו כן גם ביריד הספרים של פריז בשנת 2007. הזכויות להסרטת הסרט ניתנו לערוץ הטלוויזיה הבריטי פילם 4, והוא בוים על ידי דני בויל.
ספרו השני של סוורופ "תעלומה בשישה קולות", יצא לאור על ידי הוצאות טראנסוורלד ב-28 ביולי 2008.
ספרו השלישי של סוורופ "היורשת מדלהי", יצא לאור על ידי הוצאת "אחוזת בית ספרים" בדצמבר 2013.
UTC+03:00
UTC+03:00 הוא מזהה זמן אוניברסלי מתואם של. במקומות שבהם חל היסט הזמן הזה, השעה היא 3 שעות אחרי הזמן האוניברסלי המתואם (UTC).
אירופה
ברוב אזורי רוסיה האירופאית שכוללת את מוסקבה, סנקט פטרבורג, רוסטוב על הדון ונוביה זמליה התחילו להשתמש בזמן האוניברסלי של UTC+03:00 ב-26 באוקטובר 2014. בנוסף לכך, ב-7 בספטמבר 2016, טורקיה התחילה גם היא להשתמש בזמן האוניברסלי של UTC+03:00. לצד השמות שמוזכרים לעיל, קיים שימוש גם בשם (Eastern Europe Forward Time (EEFT לתיאור זמן זה.
נים (משחק)
נים הוא משחק אסטרטגיה מופשט לשני שחקנים שמשוחק עם ערמות גפרורים. חוקי המשחק הם שבכל תור יכול שחקן לקחת כל מספר גפרורים שהוא אבל רק מערמה אחת. המנצח במשחק הוא מי שלוקח את הגפרור האחרון. מקורות המשחק כנראה עתיקים מאוד. לנים תפקיד חשוב בתורת המשחקים הקומבינטורית הנובע ממשפט ספרג-גרונדי הקובע שכל משחק אסטרטגיה שוויוני שקול אליו.
היסטוריה
מקורות המשחק עלומים, אך הוא כנראה שוחק כבר מימי קדם.
האזכור הראשון שלו בספרות האירופאית בא מהמאה ה-16, ושמו ניתן לו כנראה על ידי המתמטיקאי צ'ארלס ל. בולטון שגם ניסח את אסטרטגיית הניצחון במשחק.
אסטרטגיית הניצחון בנים
אסטרטגית הזכייה במשחק נים היא דוגמה יפה לשעשועי המתמטיקה החבויים במשחקי חשיבה, והיא גם בסיס לפתרון של משחקים נוספים רבים. האסטרטגיה מבוססת על כך שבמשחקים מסוגו של נים, שבהם לשני השחקנים יש אותן אפשרויות, אזי כל מצב משחק ניתן לסווג בתור מצב מנצח (השחקן שהתור שלו ינצח בוודאות אם ישחק כהלכה), או מצב מפסיד (השחקן שהתור שלו יפסיד בוודאות אם יריבו ישחק כהלכה). כדי לאבחן אם מצב במשחק נים הוא מנצח או מפסיד, יש לכתוב בשלב הראשון את מספר הגפרורים שבכל ערמה בבסיס בינארי, כלומר באמצעות החזקות של 2 שמהם המספר כתוב. לדוגמה אם כרגע יש שלוש ערימות שבהם 3, 7, 8 גפרורים אזי נכתוב זאת כך:
3=1+2 (בכתיב בינארי 0011)
7=1+2+4 (בכתיב בינארי 0111)
8=8 (בכתיב בינארי 1000)
בשלב הבא יש לבצע פעולת או מוציא (XOR) שבה חזקה שמופיעה פעמיים תימחק, ואז יש לסכם את החזקות שנותרו:
0= 1 + 2 (בכתיב בינארי 0000)
3=1+2 (בכתיב בינארי 011)
7=1+2+4 (בכתיב בינארי 111)
4=4 (בכתיב בינארי 100)
תחפושות ווריאציות
למשחק נים ישנן מספר תחפושות - כלומר משחקים שלכאורה נראים שונים אך למעשה הם אנלוגיים לו.
למשחק אין ספור וריאציות, הבולטות ביניהן:
קישורים חיצוניים
Rozšířená forma
ספר אלקטרוני
ספר אלקטרוני (או ספר דיגיטלי; באנגלית: electronic book או בקיצור e-book או eBook) הוא ספר המוגש לקורא בצורה דיגיטלית, כקובץ הנקרא במחשב או בקורא ספרים אלקטרוני - מכשיר שנועד במיוחד לקריאת ספרים כאלה. אמצעים נוספים להצגת ספר אלקטרוני הם מחשב לוח וטלפון חכם.
היסטוריה
ניסיונות ראשונים לפיתוח ספרים בעלי מאפיינים אלקטרונים נעשו ברחבי העולם החל משנות ה-30 של המאה ה-20. אולם, ההאצה החשובה ביותר לקידום טכנולוגיות קריאה והפצה חדשניות ניתנה עם הקמתו של פרויקט גוטנברג באוניברסיטת אילינוי, בשנת 1971. מדובר במיזם הקם במטרה לשמר ספרים באמצעות המרתם מפורמט מודפס לפורמט דיגיטלי. בשנות ה-70 נעשה גם הניסיון הראשון ליצור מחשב שיועד לקריאת ספרים אלקטרוניים.
במשך השנים, ועם התפתחות האינטרנט (בעיקר בשנות ה-90), נעשה קל ופשוט להעביר קבצים אלקטרוניים בין המשתמשים השונים, ועקב כך גדלה גם תפוצת הספרים האלקטרוניים בעולם. ספרים אלו היו קיימים בעיקר בפורמטים פשוטים כמו TXT ו-HTML. ספרים נוספים (לרוב בנושאים מקצועיים) הופיעו בפורמט PDF, שיועד לדפוס אך הונגש למשתמשים ונקרא לרוב על גבי המחשב האישי.
מוציאים לאור החלו להציע את ספריהם גם כספר אלקטרוני, ויוצרים עצמאיים מצאו אפשרות זו כדרך אלטרנטיבית, לרוב מוזלת, לפרסום ספריהם. ספריות בעולם החלו להציע חלק מספריהן בפורמט אלקטרוני, ונבנו אתרי אינטרנט המיועדים לרכישה והורדה של ספרים אלקטרוניים.
בעשור הראשון של המאה ה-21 יוצרו מכשירי קוראי ספרים אלקטרוניים ייעודיים רבים. הבולטים שבהם היו קינדל של אמזון וסוני רידר של חברת סוני. ככל שירד מחיר מכשירי הקוראים האלקטרוניים כך גדלה תפוצתם וגדל הביקוש לספרים אלקטרוניים.
בשנת 2010 השיקה חברת אפל, במקביל להשקת האייפד, את iBooks - אפליקציה לממכר ספרים אלקטרוניים הניתנים לקריאה גם על האייפון והאייפוד. בהמשך השנה הכריזה גם חברת גוגל על פתיחת חנות ספרים אלקטרוניים שיוצעו לקוראים במחשוב ענן וללא צורך בקורא ספרים אלקטרוני ייעודי.
בשנה זו דיווחה אמזון כי לראשונה מכרה יותר ספרים אלקטרוניים מאשר ספרים בכריכה קשה. בתחילת 2011 דיווחה כי מכירות ספרים אלקטרוניים עברו גם את מכירות הספרים בכריכה רכה. לפי נתוני התאחדות המו"לים בארצות הברית, מכירות ספרים אלקטרוניים הגיעו במחצית 2010 ל-8.5% מסך מכירות הספרים במדינה. הסופרת אמנדה הוקינג פרסמה את ספריה בצורה דיגיטלית בלבד והרוויחה מעל למיליון דולר מהמכירות.
הפצה דיגיטלית של מידע
הפצה דיגיטלית של מידע גברה מאוד עם התפתחות האינטרנט, ובין השאר נכלל במסגרת זו מידע שבעבר הופץ בצורת ספרים, כתבי עת ועיתונים מודפסים.
ספרים אלקטרוניים מופצים חינם, או תמורת תשלום. התשלום הוא בשתי דרכים:
אחת הבעיות בתחום היא בעיית אבטחת התכנים למניעת הפרה של זכויות יוצרים.
פורמטים של ספרים אלקטרוניים
להפצת ספרים אלקטרוניים משמשים פורמטים רבים שחלקם מפורטים כאן: כל הפורמטים הללו ניתנים להצגה באמצעות מחשב אישי.
העברת ספרים לפורמט דיגיטלי
זהו תהליך של דיגיטציה. מיזמים רבים עוסקים בהעברה לפורמט דיגיטלי של ספרים שזכויות היוצרים עליהם פגו. מיזמים אלה פועלים בשתי דרכים: לעיתים משולבות שתי השיטות: הספר נסרק, והקובץ הסרוק מעובד בתוכנת OCR והופך לקובץ טקסטואלי.
עם המיזמים העוסקים בהקלדה של ספרים נמנים:
עם המיזמים העוסקים בסריקה של ספרים נמנים:
במיזם פא"ר - פתיחת אוצרות רוח - של האוניברסיטה הפתוחה, הועלו לאינטרנט ספרי האוניברסיטה מ-50 קורסים שונים, כולם פתוחים חינם לקהל הרחב. חלק מהספרים מלווים גם בגרסאות קוליות והרצאות וידאו.
ספרים אלקטרוניים בעברית
כמו בכל העולם, גם בעברית החלו להופיע ספרים אלקטרוניים בעשורים האחרונים של המאה ה-20. ספרים אלו היו בעיקר בפורמט HTML שמתאים לאינטרנט או בפורמטים פשוטים ונפוצים שתומכים בעברית כמו TXT, DOC ו-PDF. אתרים נוספים, כגון "eספרים", הציעו במשך השנים ספרים אלקטרוניים בפורמטים אלו בחינם או בתשלום. בנוסף לפרויקט בן-יהודה שהחל לפעול בתחילת המאה ה-21, החלו פרויקטי סריקת ספרים תורניים כגון HebrewBooks. פרויקטים אלו משמרים ומנגישים ספרות בעברית לציבור הרחב ולכן בעלי חשיבות רבה לשימור הספרות היהודית והעברית.
עם הופעת קוראי ספרים אלקטרוניים ייעודיים כדוגמת קינדל וסוני רידר, הסתבר שלא ניתן לקרוא עליהם בצורה טובה ספרים בעברית בפורמטים המתאימים להם. לרוב הבעיה נובעת מחוסר תמיכה של המכשירים בשפות הנקראות מימין לשמאל (RTL) כמו עברית וערבית.
ספרים בעברית בפורמט AZW שמתאים לקינדל נקראים על ידי המכשיר כשהעברית הפוכה ולא קריאה. לעומת זאת, הפורמט החדש לקינדל - KF8, תומך בעברית.
ספרים בעברית בפורמט EPUB הוצעו לראשונה באתר מנדלי מוכר ספרים ברשת בראשית שנת 2010. האתר מציע ספרים בפורמט EPUB בעברית כמו גם בפורמט KF8 או MOBI המתאים לקריאה בקינדל, ובכללם ספרים ללא תשלום. באותה שנה החל לפעול גם מיזם "עברית" מבית ידיעות ספרים שהציע קורא ספרים אלקטרוני שתומך בקריאת ספרי EPUB בעברית. עם השקת המכשיר, הושק גם אתר למכירת ספרים אלקטרוניים עבורו. האייפד וטאבלטים אחרים מבוססי אנדרואיד מאפשרים קריאת ספרים אלקטרוניים בעברית בפורמט EPUB ובפורמטים אחרים.
בשנת 2012 קמה חברת הליקון ספרים המציעה תשתית לשליחת ספרים דיגיטליים מהחנויות ללקוחות, כמו כן מציעה החברה הפקה של ספרים לפורמט דיגיטלי EPUB3 המתאים יותר לקוראים בעברית, תומך במעבר עמודים מימין לשמאל ובמולטימדיה מתקדמת. כיום מרבית החנויות לספרים אלקטרוניים בישראל עובדות עם התשתית של הליקון ספרים.
ביריד הספרים פרנקפורט 2013 הציגה חברת סיפריאפ את אפליקציית הקריאה הראשונה בעברית המאפשרת קריאה גם במערכת הפעלה iOS, בנוסף ליכולות מתקדמות כגון סימניות, הדגשת טקסט בצבעים וכתיבת הערות שוליים. אפליקציית הקריאה "סיפריאפ" הוצגה יחד עם מערכת הניהול בענן שאיפשרה שמירת ספרייה אישית לקורא בענן. אתר מנדלי מוכר ספרים ברשת וכן אתר GETBOOKS משתמשים במערכת סיפריאפ ובאפליקציית הקורא הדיגיטלי שמספקת החברה.
בנוסף לשימוש בפורמטים רגילים להפקת ספרים אלקטרוניים בעברית, מיוצרות גם אפליקציות ייעודיות לטלפונים חכמים ולטאבלטים. גם אפליקציות אלו מהוות ספרים אלקטרוניים לכל דבר וניתן למצוא היום את התנ"ך לצד ספרי ילדים וספרי עיון בפורמט זה.
ספרי לימוד בעברית
בשנת 2011 יצא משרד החינוך בתוכנית להחלפת ספרי הלימוד בספרים אלקטרוניים תוך חמש שנים.
במסגרת זו פורסמה תקינה לספרים דיגיטליים באתר למינהל מדע וטכנולוגיה, משרד החינוך. התוכנית הלאומית של משרד החינוך "להתאמת מערכת החינוך למאה ה-21", מעודדת אפשרות להוראה ולמידה באמצעות תכנים דיגיטליים, ספר דיגיטלי הוא תוכן דיגיטלי המאפשר חלופה להוראה וללמידה באמצעות ספר לימוד במהדורה מודפסת. לספרי הלימוד הדיגיטליים הוגדרו שלוש רמות תקן להבטחת מסגרת עבודה תקינה באמצעי קצה שונים ומגוונים, כגון: מחשב נייח; מחשב נייד; טאבלט; טלפון חכם; וכו', כמו גם במערכות הפעלה שונות כגון: חלונות; iOS; Android וכו' ובדפדפנים שונים, כגון: Chrome; IE; Firefox; Safari וכו'.
היבטים חינוכיים
השימוש בספרים אלקטרוניים לצורכי הוראה נעשה במסגרת E-learning. ספרים אלקטרוניים יכולים לסייע בהקנייה ופיתוח של יכולות אוריינות כמו קריאה, הבנת הנקרא ואוריינות מדיה. כמו כן, הם יכולים להפחית את העלויות של ספרי הלימוד, אשר הורים מתבקשים לרכוש עבור ילדיהם הלומדים בבית ספר. משום שקורא ספרים אלקטרוני בודד יכול להכיל מספר רב של ספרים אלקטרוניים, השימוש בהם יכול להפחית את משקל תכולת הילקוט שתלמידי בית הספר סוחבים על גבם.
(You Drive Me) Crazy Tour
הוא סיבוב ההופעות השני של זמרת הפופ האמריקאית בריטני ספירס. סיבוב הופעות זה נועד לקדם את האלבומים ...Baby One More Time ו־Oops!... I Did It Again.
רשימת שירים
להלן רשימת השירים של סיבוב ההופעות. ייתכן שבמהלך סיבוב ההופעות התרחשו שינויים אחדים:
יקטרינה מיכאילובנה, הנסיכה הגדולה של רוסיה
יקטרינה מיכאילובנה, הנסיכה הגדולה של רוסיה (ברוסית: Екатерина Михайловна; 28 באוגוסט 1827 - 12 במאי 1894), הייתה בתו של מיכאיל פאבלוביץ', הנסיך הגדול של רוסיה וכלתו של גאורג, הדוכס הגדול של מקלנבורג-שטרליץ.
ביוגרפיה
יקטרינה נולדה בסנקט פטרבורג, למיכאיל פאבלוביץ', הנסיך הגדול של רוסיה, בנו הצעיר של פאבל הראשון, קיסר רוסיה, ולשרלוטה, נסיכת וירטמברג, בתם של פאול, נסיך וירטמברג ושרלוטה, נסיכת סקסוניה-הילדבורגהאוזן. היו לה שתי אחיות גדולות, מריה ויליזבטה, שכונתה "לילי". שני אחים נוספים נולדו אחריה, אלכסנדר ואנה, ומתו בצעירותם.
ב-16 בפברואר 1851 התחתנה יקטרינה בסנקט פטרבורג עם גאורג אוגוסט, דוכס מקלנבורג-שטרליץ, בנם השני של גאורג, הדוכס הגדול של מקלנבורג-שטרליץ ומריה, נסיכת הסן-קאסל, ונולדו להם ארבעה ילדים. בני הזוג עברו להתגורר ברוסיה, שם היה בעלה גנרל בצבא האימפריה הרוסית. בשנת 1876 מת בעלה, וב-12 במאי 1894 מתה יקטרינה בסנקט פטרבורג.
משפחתה
ב-16 בפברואר 1851 התחתנה יקטרינה בסנקט פטרבורג עם גאורג אוגוסט, דוכס מקלנבורג-שטרליץ, ממנו נולדו לה ארבעה ילדים:
גרגורי פק
גרגורי פק (באנגלית: Gregory Peck; 5 באפריל 1916 – 12 ביוני 2003) היה שחקן קולנוע אמריקאי שנחשב לאחד מגדולי השחקנים בכל הזמנים.
תחילת דרכו
לאחר סיום לימודיו עם תואר ראשון באנגלית החליט פק לוותר על שמו "אלדרד" ונסע לניו יורק ללמוד תיאטרון. הוא עבד בתערוכה העולמית של ניו יורק ב-1939 כמדריך תיירים עבור NBC והתקשה למצוא תעסוקה (לעיתים נאלץ לישון על ספסל בסנטרל פארק).
הופעתו הראשונה במחזה בברודוויי הייתה בשנת 1942 במחזה "כוכב הבוקר" (Morning Star) שנכתב על ידי אמלין ויליאמס. באותה שנה השתתף במחזה נוסף - "הערבה ואני" (The Willow and I). במהלך מלחמת העולם השנייה שוחרר מהצבא בשל פציעה בגבו, שקרתה בעת שלמד ריקוד אצל מרתה גרהאם.
השתתפות בסרטים
הסרט הראשון שבו השתתף פק, "ימים של תהילה", יצא לאקרנים בשנת 1944. על אף ביקורות כנגד משחקו הקר והנוקשה, היה פק מועמד לפרס אוסקר לשחקן הטוב ביותר חמש פעמים, ארבע מהן בחמש השנים הראשונות בהן שיחק בסרטים. הסרטים שהיה מועמד עבורם: "מפתחות הממלכה" (בשנת 1944), "העופר" (בשנת 1946), "הסכם ג'נטלמני" (1947), "טייסי השחקים" (בשנת 1949).
פק זכה בפרס רק בעקבות המועמדות החמישית שלו, על תפקידו בסרט "אל תיגע בזמיר", המבוסס על ספרה של הרפר לי, שיצא לאקרנים בשנת 1962.